《晚过治平》
明代·陆师道

修竹藏精舍，香林绕化城。
窗中九峰秀，门外五湖平。
绿树凉云合，丹枫夕照明。
祗缘山太静，易得感秋声。

作者简介：（1511—1574）苏州府长洲人，字子传，号元洲，改号五湖。嘉靖十七年进士。授工部主事，改礼部。以养母告归，师事文徵明。善诗文，工小楷、古篆、绘事。后复起，官至尚宝司少卿。有《左史子汉镌》、《五湖集》。